CELEX: 32015D1199
Language: bg
Date: 2015-07-17 00:00:00
Title: Решение за изпълнение (ЕС) 2015/1199 на Комисията от 17 юли 2015 година за признаване на Босна и Херцеговина за свободна от Clavibacter michiganensis ssp. sepedonicus (Spieckerman и Kotthoff) Davis et al. (нотифицирано под номер С(2015) 4838)

22.7.2015   
            
            
               BG
            
            
               Официален вестник на Европейския съюз
            
            
               L 194/42
            
         РЕШЕНИЕ ЗА ИЗПЪЛНЕНИЕ (ЕС) 2015/1199 НА КОМИСИЯТА
   от 17 юли 2015 година
   за признаване на Босна и Херцеговина за свободна от Clavibacter michiganensis ssp. sepedonicus (Spieckerman и Kotthoff) Davis et al.
   
      
         (нотифицирано под номер С(2015) 4838)
      
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално част А, точка 12 от приложение III към нея,
   като има предвид, че:
   
               (1)
            
            
               С част А, точка 12 от приложение III към Директива 2000/29/ЕО се налага обща забрана за въвеждането в Съюза на клубени на видове от Solanum L. и техните хибриди, с изключение на посочените в точки 10 и 11 от същата част A, включително клубени на Solanum tuberosum L., с произход от трети държави. Забраната не се прилага по отношение на трети държави от Европа, които са признати за свободни от Clavibacter michiganensis ssp. sepedonicus (Spieckerman и Kotthoff) Davis et al. (бактерия, наричана по-долу „вредителят“).
            
         
               (2)
            
            
               Съгласно информацията, свързана с проведените през 2011, 2012 и 2013 г. кампании по наблюдение, и доклада във връзка с кампанията за наблюдение от 2014 г., представени от Босна и Херцеговина, както и съгласно информацията, събрана по време на одит, извършен в тази държава през март и април 2014 г. от Хранителната и ветеринарна служба, вредителят не се среща в Босна и Херцеговина и тази държава е предприела задоволителни последващи действия в отговор на препоръките на окончателния доклад от одита на Хранителната и ветеринарна служба.
            
         
               (3)
            
            
               Поради това е целесъобразно Босна и Херцеговина да бъде призната за свободна от вредителя.
            
         
               (4)
            
            
               Настоящото решение не засяга евентуални последващи констатации, с които може да се установи наличие на вредителя в Босна и Херцеговина.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Признаване
   Босна и Херцеговина се признава за свободна от Clavibacter michiganensis ssp. sepedonicus (Spieckerman и Kotthoff) Davis et al.(„вредителя“).
   Член 2
   Искане на информация
   Комисията ще изиска от Босна и Херцеговина да представя веднъж годишно необходимата информация, за да се провери дали Босна и Херцеговина продължава да бъде свободна от вредителя.
   Член 3
   Адресати
   Адресати на настоящото решение са държавите членки.
   
      Съставено в Брюксел на 17 юли 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 169, 10.7.2000 г., стр. 1.